Kichwa: Donald Trump v John McCain: Uhasama wa kisiasa baina ya vigogo wa chama cha Republican waendelea hata baada ya mauti\nKwa kuzingatia jina la hapo juu la makala ya kuwaziwa, fikiria makala.\n
Seneta wa Arizona John McCain atakumbukwa kwa kuwa mmoja wa wapinzania wakuu wa sera na mwenendo wa Rais Donald Trump.

Bw McCain aliyefariki Jumamosi, alikuwa ni mpinzani mkuu wa Trump ndani ya Republican toka siku alipotangaza nia yake ya kugombea urais wa Marekani. 

Kwa upande wake, Trump amekuwa akijibu mapigo kwa kukashifu rekodi ya McCain juu ya ushujaa wake na kukamatwa kwake mateka katika vita ya Vietnam. 

Hata baada ya kifo cha McCain ambaye pia ni Seneta wa Arizona, bado Trump anaonekana hajasamehe yaliyopita baina yao. 

Awali ilikuwa ni ujumbe wa twitter alioutuma Trump kufuatia kifo cha McCain, wakosoaji walishangazwa na Trump kutogusia heshima alojipatia marehemu kwa utumishi uliotukuka kwa taifa lake. Watangulizi wa Trump katika Ikulu ya White House, Barrack Obama na George W Bush wote walimmiminia sifa McCain kupitia Twitter. 

Ni ada ya Wamarekani anapofariki mtu mwenye wadhfa mkubwa kama McCain basi bendera hupepea nusu mlingoti mpaka siku atakayozikwa. 

Wakati majengo yote mengine ya serekali yakidumisha utamaduni huo, ajabu ikawa, Jumatatu ikiwa siku mbili tu baada ya McCain kufariki, bendera katika ikulu ya White House zikarudi kupepea katika urefu wa kawaida. 

Kelele za upinzani zikapazwa, viongozi wa vyama vyote viwili vikuu vya Democrats na Republican pamoja na vyombo vya habari vikiitaka ikulu ya White House kumpa McCain heshima yake. 

Baada ya kukwepa maswali ya waandishi juu ya sakata hilo la bendera, Trump akagiza bendera zote ndani ya ikulu zipepee tena nusu mlingoti mpaka baada ya mazishi. 

"Licha ya tofauti zetu za kisera na kisiasa, namuheshimu Seneta John McCain kwa kwa utumishi wake kwa nchi yetu, na kwa heshima yake nimeagiza bendera ya Marekani ipepepee nusu mlingoti mpaka atakapozikwa," imeeleza sehemu ya taarifa ya Trump kwa vyombo vya habari. 

Taarifa hiyo pia ilithibitisha pia kuwa Trump hatohudhuria mazishi ya McCain yatakayofanyika siku ya Jumamosi. 

Lakini, uhasama wa wakubwa hao wawili wa chama cha Republican na siasa za Marekani kwa ujumla ulianzia wapi?...